TEAM
తప్పిదాలతో భారీ మూల్యం
ఐసిసి ఛాంపియన్స్‌ ట్రోఫీ ఫైనల్లో టీమిండియా అనవసర తప్పిదాలతో భారీ మూల్యం చెల్లించుకుంది. చెత్త బౌలింగ్‌, పసలేని బ్యాటింగ్‌, ఫీల్డింగ్‌ వైఫల్యా లతో పాక్‌ చేతిలో 180 పరుగుల తేడాతో ఘోర ఓటమిని చవిచూసింది. ఈమ్యాచ్‌లో టాస్‌ ఓడి తొలుత బ్యాటింగ్‌ చేసిన పాకిస్తాన్‌ నిర్ణీత 50ఓవర్లలో 4వికెట్లు నష్టపోయి 338పరుగులు చేసింది. పాక్‌ బ్యాట్స్‌మెన్‌లలో పకార్‌ జామన్‌ సెంచరీ(114) పరుగులతో చెలరేగగా, అజర్‌ అలీ (59), బాబర్‌ ఆజం (46), షోయబ్‌ మాలిక్‌ (12), మహ్మద్‌ హఫీజ్‌ (57 నాటౌట్‌), ఇమాద్‌ వాసిమ్‌ (25నాటౌట్‌) పరుగులు చేశారు. భారత బౌలర్లలో భువనేశ్వర్‌ కుమార్‌, హార్థిక్‌ పాండ్యా, కేదార్‌ జాదవ్‌లు తలో వికెట్‌ తీశారు.
పాక్‌ నిర్ధేశించిన భారీలక్ష్యంతో బరిలోకి దిగిన టీమిం డియా 30.3 ఓవర్లకు గాను 158 పరుగులు చేసిన ఆలౌటైంది. దీంతో పాక్‌ చేతిలో 180 పరుగుల భారీ తేడాతో భారత్‌ ఓటమి పాలైంది. అయితే ఈ మ్యాచ్‌లో భారత ఆటగాళ్లు కనీస పోరాట పటిమ చూపకుండా చేతులెత్తేయడాన్ని తీవ్రంగా పట్టుబట్టారు. అయితే టీమిండియా ఓటమికి కారణాలకు క్రికెట్‌ విశ్లేషకుల అభిప్రా యాలతో ప్రభాతవార్త ప్రత్యేక కథనం… ఫీల్డింగ్‌ ఎంచుకొని కోహీ ్లసేనభారీ మూల్యం టాస్‌ గెలిచిన కోహ్లీ ఫీల్డింగ్‌ ఎంచుకుని భారీ మూల్యం చెల్లించుకున్నాడు. టాస్‌ గెలిచిన కోహ్లీ పాకిస్తాన్‌ను బ్యాటింగ్‌కు ఆహ్వానించాడు. టాస్‌ అనంతరం పాక్‌ కెప్టెన్‌ సర్పరాజ్‌ మాట్లాడుతూ తాను టాస్‌ గెలిస్తే ఫీల్డింగ్‌ తీసుకుంటానని చెప్పాడు. అంతేకాదు టాస్‌ గెలిస్తే పాకిస్తాన్‌కు ఫస్ట్‌ బ్యాటింగ్‌ ఇవ్వొద్దని పాక్‌ మాజీ క్రికెట్‌ దిగ్గజం ఇమ్రాన్‌ ఖాన్‌ ఎందుకు చెప్పాడో ఓటిమి అనంతరం టీమిండియాకు తెలిసొచ్చింది. పిచ్‌ కూడా ప్లాట్‌గా, పొడిగా ఉంది. ఇలాంటి పిచ్‌ బ్యాటింగ్‌కు స్వర్గధామం ఈక్రమంలో టాస్‌ గెలిచిన కోహ్లీ ఫీల్డింగ్‌ ఎంచుకోవడం జట్టుకు తీవ్ర నష్టం చేసింది. అదే టాస్‌ గెలిచిన టీమిం డియా తొలుత బ్యాటింగ్‌ చేసి ఉంటే ఫలితం మరోలా ఉండేది. తొలుత బ్యాటింగ్‌ చేసి ఉంటే భారీస్కోర్‌ చేయకపోయినా 270 పరుగులు చేసినా ఫలితం ఉండేది.
ఇటీవల కాలంలో పాక్‌ నిలకడలేమితోఉన్నందున ఆస్కోరునికూడా చేధిం చలేక ఒత్తిడికి లోనయ్యేది. నిజానికి టోర్నీలో భాగంగా జరిగిన తొలి మ్యాచ్‌లో అదే జరిగింది. ఛేదనల్లో బాగా తడబడుతుందన్న పేరు పాకి స్తాన్‌కు ఉంది. ఆదివారం నాటి మ్యాచ్‌ కోహ్లీ మన బలాన్ని నమ్ముకోకుండా పరిస్థితులకు తగ్గట్లు వెళ్లడమే భారత్‌ ఓటమికి కారణమైంది. బూమ్రా నోబాల్‌కు మూల్యం చెల్లించుకున్న భారత్‌ నిర్లక్ష్యపు బౌలింగ్‌ కారణంగా ట ఛాంపియన్స్‌ ట్రోఫీ ఫైనల్లో కూడా ఆదిలోనే భారీ మూల్యం చెల్లించుకుంది. భారత్‌ ఫేసర్‌ బూమ్రా వేసిన ఓవర్‌ తొలి బంతికి పాక్‌ ఓపెనర్‌ ఫకార్‌ కీపర్‌ ధోనికి క్యాచ్‌ఇచ్చి అవుటయ్యాడు. అంపైర్‌ కూడా అవుట్‌గా ప్రకటించాడు. దీంతో టీమిండియా అభిమానులు సంబరాల్లో మునిగారు. అయితే అంతలోనే అది నాటౌట్‌ అంటూఊ అంపైర్లు మరోమారు ప్రకటించారు. బుమ్రా వేసిన నాలుగో ఓవర్‌ తొలి బంతికి నోబాల్‌ కావడంతో అంపైర్‌ ఈనిర్ణయం తీసుకున్నాడు. పసలేని భారత బౌలింగ్‌ ఛాంపియన్స్‌ ట్రోఫీ కీలకమైన ఫైనల్‌ పోరులో పాకిస్తాన్‌ బ్యాట్స్‌మెన్‌ జోరుకు భారత స్పిన్సర్లు తేలిపోయారు. భారత బౌలింగ్‌లో పస లేకపోవ డంతో పాకిస్తాన్‌ 4వికెట్లకు 339 పరుగులు చేసింది.
ఓవల్‌లోని ఫ్లాట్‌ పిచ్‌లో ఇద్దరు స్పిన్నర్లు తీసుకొని భారత్‌ బరిలోకి దిగడం అస్సలు ఫలితాన్ని ఇవ్వలేదు. కోహ్లీకి ఇంతకు మించి పెద్ద ప్రత్యామ్నాయం లేకపోవడంతో అతను స్పినర్ల మీద ఎక్కువ ఆదారపడినట్లు కనిపించింది. ఈపరిస్థితుల్లో ఉమేశ్‌జాదవ్‌ అందుబాటులో ఉండిఉంటే పరిస్థితి కాస్తమెరుగ్గా ఉండేదని నిపుణులు అబిప్రాయం. బూమ్రా కూడ భారీగా పరుగులు సమర్పించుకున్నాడు. భువనేశ్వర్‌, హార్థిక్‌ పాండ్యా మాత్రమే పర్వా లేదనిపించారు. 40ఓవర్లలో మూడు వికెట్లు కోల్పోయి 247పరుగులు చేసిన పాక్‌ ఓ దశలో 350 పరుగులకు చేరుకుంటుందా..? అనిపిం చింది. అయితే, కానీ చివరకు నిర్ణీత 50 ఓవర్లలో 4వికెట్లు కోల్పోయి 338 పరుగులు చేసింది. పాకిస్తాన్‌ బ్యాట్స్‌మెన్‌ దూకుడును కట్టడి చేయడంలోనూ పరుగుల వరదకు అడ్డు కట్ట వేయడంలోనూ భారత స్పిన్‌ బౌలర్లు విఫల మయ్యారు. మిడిల్‌ఓవర్లలో పరుగులు అడ్డుకుం టారనుకున్న స్పిన్నర్లు రవిచంద్రన్‌ అశ్విన్‌, రవీంద్ర జడేజా…ఇద్దరూ చేతులెత్తేశారు. అశ్విన్‌, జడేజా కలిసి వేసిన 18 ఓవర్‌లో పాక్‌ బ్యాట్స్‌మెన్‌ 137పరుగులు పిండుకోవడం.. పాక్‌ను పరిమిత లక్ష్యానికి నిలువరించాలన్న టీమిండియా ఆలోచనను భారీగా దెబ్బతీసింది.
డెత్‌ ఓవర్‌ స్పెషలిస్ట్‌గా పేరొందిన బుమ్రా సైతం ఒత్తిడికితట్టుకొని నిలబడలేకపోయాడు. 9ఓవర్లు వేసిన అతను ఏకంగా 68పరుగులు సమర్పించు కున్నాడు. ఇందులో మూడు నోబాల్స్‌ ఐదు వైడ్లు ఉన్నాయి. 10ఓవర్లలో భువీ ఒక వికెట్‌ తీసుకొని..44 పరుగులిచ్చి పాక్‌ ఎదురుదాడి తోనూ తట్టుకొని నిలబడ్డాడు. ఇందులో రెండు మెయిడెన్‌ ఓవర్లు ఉన్నాయి. భువీకి కాస్తో.. కూస్తో…తోడుగా నిలిచింది హార్దిక్‌ పాండ్యా మాత్రమే. పాండ్యా ఓవర్లలో ఓ వికెట్‌ తీసుకొని 53 పరుగులు ఇచ్చాడు. భారత్‌కు ఆదిలోనే ఎదురుదెబ్బ పాక్‌ నిర్ధేశించిన 339 పరుగుల భారీ లక్ష్యంతో బరిలోకి దిగిన టీమిండియాకు ఆదిలోనే ఎదురు దెబ్బ తగిలింది. ఓపెనర్‌ రోహిత్‌ శర్మ పాక్‌ బౌలర్‌ మహ్మద్‌ అమిర్‌ వేసిన ఇన్నింగ్స్‌ మూడో బంతికి వికెట్ల ముందు దొరికిపోయాడు దీంతో టీమిండియా ఓవర్‌ ముగిసేసరికి వికెట్‌ నష్టానికి 2పరుగులు చేసింది, అందివచ్చిన లైప్‌ను సద్వినియోగం చేసుకోని కోహ్లీ ఆతర్వాత క్రీజులోకి వచ్చిన కెప్టెన్‌ కోహ్లీ తొలుత లైఫ్‌ లభించినప్పటికీ దానిని సద్వినియోగ పరుచుకోలేకపోయాడు. తొలిఓవర్‌లో రోహిత్‌ను పెవిలియన్‌కు పంపిన అమిర్‌ మూడో ఓవర్‌ నాలుగో బంతికి కోహ్లీని అవుట్‌ చేశాడు.
ఒంటి చేత్తో విజయాలు అందించగల సత్తా ఉన్న టీమిండియా కెప్టెన్‌ స్వల్ప స్కోరుకే పెవిలియన్‌ చేరడంతో ఓటమి ఖాయమైంది. మూడు ఓవర్లు కూడా పూర్తికాకుండానే రెండు వికెట్లు కోల్పోవ డంతో భారత్‌ తీవ్ర ఒత్తిడిలో పడింది. ఒక లైఫ్‌ ఇచ్చినప్పటికీ కోహ్లీ నిలదొక్కుకోకపోవడంతో భారత్‌ బ్యాటింగ్‌ గాడి తప్పింది. నిలకడను కోల్పోయిన తర్వాత వచ్చిన బ్యాట్స్‌మెన్లు యువరాజ్‌ సింగ్‌తో కలిసి ఓ పెనర్‌ కాసేపు నిలకడగా ఆడినా తర్వాత జట్టు స్కోరు 33 పరుగుల వద్ద ఓపెనర్‌ శిఖర్‌ దావన్‌ కీపర్‌ సర్పరాజ్‌కు క్యాచ్‌ ఇచ్చి వెనుదిరిగాడు.దీంతో భారత్‌లో కంగారు మొదలైంది. కాస్త నిలకడగా ఆడతాడనుకున్న బ్యాట్‌ ఝులిపించేందుకు ప్రయత్నించిన యువరాజ్‌ అనూహ్యంగా ఎక్కువసేపు క్రీజులో నిలవలేక పెవిలియన్‌కు చేరాడు. యువీ పెవిలియన్‌ చేరిన తర్వాత ఓవర్‌ మూడో బంతికే మాజీ సారథి మహేంద్ర సింగ్‌ ధోనీ ఇమాద్‌ వసీమ్‌కు క్యాచ్‌ ఇచ్చాడు. 72పరుగులకే ఆరు వికెట్లు కోల్పోయి పీకల్లోతు కష్టాల్లో పడింది.
పాక్‌ పేసర్‌ అమర్‌ విజృంభణ ఫైనల్లో పాక్‌ తుది జట్టులో చోటు దక్కించుకున్న పేసర్‌ అమీర్‌ విజృంభణతో భారత బ్యాట్స్‌మెన్‌ బెంబేలెత్తారు. స్పాట్‌ పిక్సింగ్‌ ఆరోపనలతో ఆటకు దూరమైనా అతడి బౌలింగ్‌లో పదును తగ్గలేదు. ముగ్గురు టాప్‌ బ్యాట్స్‌మెన్లను అవుట్‌ చేసి కోలుకోలేని దెబ్బతీశాడు. అమిర్‌ బౌలింగ్‌ లోనే భారత కీలక బ్యాట్స్‌మెన్‌ రోహిత్‌ (0), దావన్‌ (21), కోహ్లీ(5)లను పెవిలియన్‌కు చేర్చాడు. హాట్రిక్‌ సిక్సర్లతో చెలరేగిన పాండ్యా భారత టాప్‌ఆర్డర్‌ విఫలమైనా పాండ్యా చెలరే గాడు. భారత స్కోరు 72/6. భారత్‌ కనీసం వంద పరుగులైనా చేస్తుందా అన్న సందేహం. అలాంటి స్థితిలో హార్థిక్‌ పాండ్యా నిలబడ్డాడు. మ్యాచ్‌ పరిస్థితులతో సంబంధం లేకుండా తనదైన శైలిలో చెలరేగిపోయాడు. ఉన్నంతసేపు విధ్వంసర బ్యాటింగ్‌తో పాక్‌ బౌలర్లకు చుక్కలు చూపించాడు.
షాదాబ్‌ వేసిన ఒక ఓవర్‌లో అయితే వరుసగా హాట్రిక్‌ సిక్సర్లు, మరో ఫోర్‌ బాదాడు. హాట్రిక్‌ సిక్సర్లతో అతడి అర్థసెంచరీని పూర్తి చేశాడు. ఆరు పరుగులకే మిగతా మూడు వికెట్లు పాండ్యా గెలిపిచేస్తాడన్న ఆశలేమి కలగకపోయినా సెంచరీ అయినా కొడతాడని, ఓటమి అంతరాన్ని మరింత తగ్గిస్తాడని అభిమానులంతా భావించారు. అయితే జడేజా సింగిల్‌ కోసం పిలిచి, తర్వాత వెనక్కి తగ్గడంతో పాండ్యా రనౌటయ్యాడు. పాండ్యా అవుటైన తర్వాత భారత్‌ ఇంకో ఆరు పరుగులు మాత్రమే జోడించి మిగతా మూడు వికెట్లు కోల్పోయింది.